CELEX: 62012CA0521
Language: el
Date: 2014-05-15 00:00:00
Title: Υπόθεση C-521/12: Απόφαση του Δικαστηρίου (δεύτερο τμήμα) της 15ης Μαΐου 2014 [αίτηση του Raad van State — Κάτω Χώρες (…) για την έκδοση προδικαστικής αποφάσεως] — T.C. Briels κ.λπ. κατά Minister van Infrastructuur en Milieu (Προδικαστική παραπομπή — Περιβάλλον — Οδηγία 92/43/ΕΟΚ — Άρθρο 6, παράγραφοι 3 και 4 — Διατήρηση φυσικών οικοτόπων — Ειδικές ζώνες διατηρήσεως — Εκτίμηση των επιπτώσεων ενός σχεδίου ή έργου σε προστατευόμενο τόπο — Έγκριση σχεδίου ή έργου σε προστατευόμενο τόπο — Αντισταθμιστικά μέτρα — Περιοχή Natura 2000 «Vlijmens Ven, Moerputten & Bossche Broek»  — Σχέδιο χαράξεως του αυτοκινητοδρόμου A 2 «‘s-Hertogenbosch-Eindhoven» )

7.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/7
            
         Απόφαση του Δικαστηρίου (δεύτερο τμήμα) της 15ης Μαΐου 2014 [αίτηση του Raad van State — Κάτω Χώρες (…) για την έκδοση προδικαστικής αποφάσεως] — T.C. Briels κ.λπ. κατά Minister van Infrastructuur en Milieu
   (Υπόθεση C-521/12) (1)
   
   ((Προδικαστική παραπομπή - Περιβάλλον - Οδηγία 92/43/ΕΟΚ - Άρθρο 6, παράγραφοι 3 και 4 - Διατήρηση φυσικών οικοτόπων - Ειδικές ζώνες διατηρήσεως - Εκτίμηση των επιπτώσεων ενός σχεδίου ή έργου σε προστατευόμενο τόπο - Έγκριση σχεδίου ή έργου σε προστατευόμενο τόπο - Αντισταθμιστικά μέτρα - Περιοχή Natura 2000 «Vlijmens Ven, Moerputten & Bossche Broek» - Σχέδιο χαράξεως του αυτοκινητοδρόμου A 2 «‘s-Hertogenbosch-Eindhoven»))
   2014/C 212/07
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   T.C. Briels, M. Briels-Loermans, R.L.P. Buchholtz, Stichting A2-Platform Boxtel e.o. κ.λπ., H.W.G. Cox, G.P.A. Damman, P.A.M. Goevaers κ.λπ., J.H. van Haaren, L.S.P. Dijkman, R.A.H.M. Janssen, M.M. van Lanschot, J.E.A.M. Lelijveld κ.λπ., A. Mes κ.λπ., A.J.J. Michels, VOF Isphording κ.λπ., M. Peijnenborg, S. Peijnenborg-van Oers, G. Oude Elferink, W. Punte, P.M. Punte-Cammaert, Stichting Reinier van Arkel, E. de Ridder, W.C.M.A.J.G. van Rijckevorsel, M. van Rijckevorsel-van Asch van Wijck, Vereniging tot Behoud van het Groene Hart van Brabant, Stichting Boom en Bosch, Stichting Overlast A2 Vught e.o., Streekraad Het Groene Woud en De Meijerij, A.C.M.W. Teulings, Stichting Bleijendijk, M. Tilman, Vereniging van Eigenaars Appartementengebouw De Heun I κ.λπ., M.C.T. Veroude, E.J.A.M. Widlak, Van Roosmalen Sales BV κ.λπ., M.A.A. van Kessel, Bricorama BV κ.λπ.
   
      κατά
   
   Minister van Infrastructuur en Milieu
   
      Αντικείμενο
   
   Αίτηση προδικαστικής αποφάσεως — Raad van State — Ερμηνεία του άρθρου 6, παράγραφοι 3 και 4, της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7) — Αδειοδότηση σχεδίου αφορώντος προστατευόμενο τόπο — Προϋποθέσεις — Έννοια της εκφράσεως «δεν θα παραβλάψει την ακεραιότητα του τόπου περί του οποίου πρόκειται»
   
      Διατακτικό
   
   Το άρθρο 6, παράγραφος 3, της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, έχει την έννοια ότι σχέδιο ή έργο μη άμεσα συνδεόμενο με ή μη αναγκαίο για τη διαχείριση τόπου κοινοτικής σημασίας, το οποίο έχει επιπτώσεις σε τύπο φυσικού οικοτόπου ευρισκόμενου εντός του τόπου αυτού και προβλέπει μέτρα για τη δημιουργία, στην ίδια περιοχή, ίσης η μεγαλύτερης εκτάσεως του εν λόγω τύπου οικοτόπου, παραβλάπτει την ακεραιότητα του συγκεκριμένου τόπου. Τέτοιου είδους μέτρα μπορούν να χαρακτηρίζονται ως «αντισταθμιστικά μέτρα», κατά την έννοια της παραγράφου 4 του εν λόγω άρθρου, μόνον εφόσον πληρούν τις προϋποθέσεις που ορίζονται στην ως άνω παράγραφο.
   
      (1)  ΕΕ C 55 της 23.2.2013.